ෂෙන්ගන්, ලක්සම්බර්ග්
ෂෙන්ගන්  යනු,  ජර්මනියේ, ප්‍රංශයේ, සහ ලක්සම්බර්ග්හී දේශසීමා හමුවන  ත්‍රිලක්ෂ්‍යය  සමීපයේ,  ඈත අග්නිදිග  ලක්සම්බර්ග්හී පිහිටි, කුඩා වයින්-නිපදවන ගම්මානයක් සහ ප්‍රජා කොට්ඨාශයකි. ප්‍රජා කොට්ඨාශය තුල පිහිටි අනෙකුත් ගම්මාන අතර රෙමර්ෂෙන් සහ  වින්ට්‍රෙන්ජ් වෙති. 2005 වන විට, 10.63 කිමී² (4.1 සතරැස්  සැත) භූමි ප්‍රමාණයක් සතුවූ  ගම්මානයෙහි ජනගහණය 1527 ක් විය.

ප්‍රජා කොට්ඨාශය වෙත ඇති විශාලතම ජනාවාසය වන්නේ රෙමර්ෂෙන් වන අතර, එය අනුව යමින් ප්‍රජා කොට්ඨාශය නම් කර තිබුණි. ප්‍රජා කොට්ඨාශයෙහි නම 2006දී වෙනස් කළේ 1985දී ෂෙන්ගන් එකඟතාවය අත්සන්තැබීමෙන් පසුව, ෂෙන්ගන් යන නමෙහි පිළිගැනුමෙහි වාසිය ලබාගැනුමටය.

ෂෙන්ගන් මාළිගය 1390 සිට පැවතෙන නමුදු, 19වන සියවසෙහිදී එය මුළුමනින්ම පාහේ  යළි-ගොඩනඟන ලදි. එය දැන් හෝටලයක් සහ සම්මන්ත්‍රණ කෙන්ද්‍රයක් වෙයි.

ෂෙන්ගන්හී යුරෝපියානු කෞතුකාගාරය 
ෂෙන්ගන් එකඟතාවය අත්සන් තබා වසර 25 කට පසු, 2010 ජූනි 13 දිනදී,  "සෝන්ට  යුරොපියන්" ගොඩනැගිල්ලෙහි, යුරෝපියානු කෞතුකාගාරය ඇරඹුනි.

ආශ්‍රිත

ෂෙන්ගන්, ලක්සම්බර්ග්
රෙමිච් (කෝරළය) හී ප්‍රජා කොට්ඨාශ
ලක්සම්බර්ග්හී සුළු නගර